— Як бы ў бібліятэках на вёсцы ні біліся за праславутае наведванне, у лепшым выпадку прырост невялікі або паказчыкі яшчэ нейкі тэрмін трымаюцца на ранейшым узроўні. У асноўным жа, ідзе адток чытачоў, што звязана са змяншэннем колькасці насельніцтва. Лічбу не выцягваюць ні адмысловыя мерапрыемствы, ні сезонныя наплывы часовых жыхароў такіх населеных пунктаў, ні перасяленцы з гарадоў. Можна колькі заўгодна маляваць у справаздачах нейкія лічбы, але ў рэальнасці выніковае становішча рэчаў такое, якое яно і ёсць на самай справе.